Tiangong-program

Tiangong (Chinees: 天宫一号; "Hemelse Paleis") is 'n ruimtestasieprogram van die Volksrepubliek China. Die doel is om ’n ruimtestasie te bou wat vergelykbaar is met die Russiese stasie Mir. Dit is ’n onafhanklike projek sonder samewerking met enige ander land.

Die projek 
Die program is in 1992 begin as Projek 921-2. ’n Groot ruimtestasie sal in drie fases gebou word en sou teen 2020 voltooi wees, min of meer teen die tyd dat die Internasionale Ruimtestasie (IRS) van diens onttrek sal word. Die voltooiing van die projek is intussen uitgestel tot 2022.

Ruimte laboratorium fase 
Chinese pogings om lae aarde wentelbaan-ruimtestasievermoëns te ontwikkel, begin met 'n ruimtelaboratoriumfase, met die bekendstelling van drie Tiangong-toetsvoertuie (wat later tot twee verminder is).

Tiangong 1 
China het sy eerste ruimtelaboratorium, Tiangong 1, op 29 September 2011 lanseer. Tydens sy bestaan het twee Shenzhou-ruimtetuie dit besoek. Op 16 Junie 2012 is Shenzhou 9 met 'n bemanning van drie lanseer. Dit is op 18 Junie suksesvol gekoppel en was China se eerste bemande tuig wat aan 'n ander tuig gekoppel word. Op 11 Junie 2013 is Shenzhou 10, ook met drie bemanningslede, lanseer. Tiangong 1 het intussen teruggeval na die Aarde. Dit het die atmosfeer op 2 April 2018 binnegegaan en uitgebrand.

Tiangong 2 
'n Tweede en derde toetsstasie is oorspronklik beplan voor die ruimtestasie gebou word. Hulle is egter gekombineer as een projek, Tiangong 2. Dié meer gevorderde laboratorium is op 15 September 2016 lanseer.

Groot ruimtestasie 
Hoof artikel : Chinese groot modulêre ruimtestasie

China beplan om die wêreld se derde multimodule-ruimtestasie te bou om Mir en die IRS op te volg.  Dit is afhanklik van die datum waarop Orbital Piloted Assembly and Experiment Complex (OPSEK) van die IRS geskei word. Die vorige afsonderlike komponente sal in 'n ruimtestasie geïntegreer word, gerangskik as:

 Kernkajuitmodule  (KKM) - gebaseer op die Tiangong-3 "ruimtestasie" en soortgelyk aan die Mir Kernkajuitmodule. Die 18,1 meter lange kernmodule, met 'n maksimum deursnee van 4,2 meter en 'n lanseringsgewig van 20 tot 22 ton, word eerste gelanseer.

 Laboratoriumkajuitmodule I (LKM-1) en laboratoriumkajuitmodule II (LCM-2) - gebaseer op Tiangong-2 "ruimtelaboratorium". Elke laboratoriummodule is 14,4 meter lank, met dieselfde maksimum deursnee en die lanseringsgewig van die kernmodule.

 Shenzhou – bemande vaartuig 

Tianzhou ('Hemelse vaartuig') - 'n vragruimtetuig gebaseer op Tiangong-1 met 'n maksimum deursnee van 3,35 meter  en 'n gewig van minder as 13 ton (13 lang ton; 14 kort ton), bedoel vir vervoer voorrade en eksperimente aan die ruimtestasie. Die ruimtetuig sal drie weergawes hê: met drukking, sonder druk en 'n kombinasie van die twee. Dit is die eerste keer op 20 April 2017 met die  Long March 7-vuurpyl vanaf Wenchang gelanseer.

Verwysings

Eksterne skakels 
 
 Artikel oor Projek 921-2
 China plans more space missions – Artikel, 16 Oktober 2003
 Detail van Projek 921 

  Hierdie artikel is merendeels vertaal uit die Engelse Wikipedia

Ruimtevaart
Volksrepubliek China